South Stack

South Stack (walisisk Ynys Lawd) er en øy like utenfor Holy Island på nordvestkysten av Anglesey. Øya er kjent for fyret som står her.

 Geologi 
South Stack er en øy som er geologisk kjent som en staur (engelsk:sea stack). Det vil si at den ble dannet som en søyle av sedimentære bergarter ved av bølgeerosjon som en gang forbandt øya med fastlandet.Easterbrook, D.J. (1999): Surface Processes and Landforms. Upper Saddle River, New Jersey: Prentice Hall. s. 442. ISBN 0-13-860958-6.«What is a Sea Stack?», Hurtigruten Expeditions

Området er geologisk kjent som South Stack-formasjonen. Lagene omfatter sandstein og innlemmede skiferlag som er blitt forvrengt av store folder og krøller. Foldene kan sees i sjøklippene (sees best fra trappene som fører ned til fyret). Tykke lag av ren kvartsitt av lokal type, som danner hoveddelen av Holyhead-fjellet (220 moh), ligger over disse foldede sedimentære bergartene. Lignende tegn på oppskyvninger kan sees i klippene sør for South Stack. «South Stack Geology», Angleseynature.co.uk.

Geologien til South Stack er valgt ut som en av de 100 beste geologiske stedene i Storbritannia av Geological Society of London, på grunn av dens fremvisning av småskala folding. «The Geological Society's 100 Great Geosites», The Geological Society. 2014. 

 Fyrtårnet  
venstre|thumb|South Stack fyr med lyset på

South Stack fyr, som ble ferdigstilt i 1809, ligger 41 meter over havet på South Stack. Lyktetårnet er 28 meter høyt, og fyrkomplekset dekker 2,8 hektar. Det er over 390 steintrapper og 10 metalltrapper ned til gangbroen. «South Stack Lighthouse», Trinityhouse.co.uk

Opprinnelig var den eneste måten å krysse til øya i en kurv hengt fra en hampkabel. I 1828 ble det bygget en hengebro av jern; den ble erstattet i 1964 med en fagverksbro av stålkabel. I 1983 måtte den imidlertid stenges for publikum på grunn av sikkerhetshensyn. Etter at en ny bro i aluminium ble bygget, ble fyret gjenåpnet for publikum i 1997. Det har blitt et populært reisemål som tiltrekker seg tusenvis av besøkende hvert år.

 Flora 
South Stack-fleawort (Tephroseris integrifolia subsp. maritima), en plante som er endemisk, det vil si som finnes på et begrenset geografisk område rundt South Stack.Stace, Clive A. (2010): "Tephroseris (Rchb.) Rchb. – fleaworts", New Flora of the British Isles (3. utg.). Cambridge University Press. s. 766–768. ISBN 978-0-521-70772-5.

 Referanser 

 Eksterne lenker 


Kategori:Fyr i Storbritannia
Kategori:Anglesey
Kategori:Artikler i sjøfart-prosjektet